Ego Giraudus, vicecomes Bruciae, notum facio omnibus praesentes litteras inspecturis quod ego pro remedio animae meae et parentum nostrorum dono et quito Deo et ecclesiae Sancti Benedicti de Saltu in perpetuum illam consuetudinem quam venatores mei levare solebant in terra Sancti Benedicti et hominibus, quae consuetudo vocatur chivagium, et promisi quod contra quitationem istam sive donationem per me vel per alium de cætero non venirent. In cujus rei testimonium et munimen litteras istas praeposito et conventui dictae ecclesiae dedi sigilli mei munimine confirmatas. Actum vigilia beatae Mariae Magdelenae anno Domini millesimo ducentesimo trigesimo nono.